На основу члана 27. став 10. Закона о jавној својини (''Службени гласник РС'', број 72/2011, 88/2013, 105/2014, 104/2016-др. Закон, 108/2016, 113/2017 и 95/2018 ), члана 37. Статута града Ниша („Сл.лист Града Ниша“, бр. 88/2008, 143/2016 и 18/2019) и члана 23.став 3. и 25. став 1. Одлуке о прибављању, располагању и управљању стварима у јавној својини Града Ниша („Сл.лист Града Ниша“, број 5/2018 – пречишћен текст, 26/2018 и 18/2019) и

Скупштина Града Ниша на седници од \_\_\_\_\_\_\_\_\_\_ 2020. године, доноси

**Р Е Ш Е Њ Е**

**I ПРЕНОСИ СЕ** право коришћења Позоришту лутака Ниш, ул. Булевар др. Зорана Ђинђића број 7 у Нишу, на непокретности у јавној својини Града Ниша, на неодређено време и без накнаде и то на:

- Објекту, згради културе-Позориште лутака у Нишу, ул. Булевар др Зорана Ђинђића број 17Б, површине у габариту 991 м2, спратности: ПР + 2, постојећем на катастарској парцели број 3206 КО Ниш-Ћеле Кула, уписаном у В листу - 1. део листа непокретности број 8660 КО Ниш-Ћеле-Кула, као објекат број 1.

Право коришћења предметног објекта преноси се без права коришћења на пословним просторима уписаним у В листу - 2. део листа непокрености број 8660 КО Ниш-Ћеле Кула, као посебни делови зграде и то :

-у приземљу зграде, број посебног дела Л1- пословни простор, три просторије за које није утврђена делатност, грађевинске површине 208 м2,

-на првом спрату, број посебног дела Л2- пословни простор,девет и више просторија за које није утврђена делатност,грађевинске површине 355 м2 и

-на другом спрату, број посебног дела Л3- пословни простор, девет и више просторија за које није утврђена делатност, грађевинске површине 522 м2, власништво „Philip Morris operations“ ад Ниш, са уделом од 6191/10000 и Републике Србије, са уделом од 3809/10000.

У својству носиоца права коришћења Позориште лутака Ниш, користиће описану непокретност у складу са регистрованом делатношћу и позитивним законским прописима.

**II** Право коришћења нанепокретности из става I овог решења преноси се Позоришту лутака Ниш, са правом држања и коришћења у складу са природом и наменом ствари, давања у закуп и управљања у складу са Законом о јавној својини и другим законима и прописима и са правом уписа права коришћења у јавној књизи о непокретности и правима на њима.

**III** Позориште лутака Ниш, у обавези је да непокретност која јој је овим решењем пренета на коришћење одржава, обнавља и унапређује као и да извршава све законске обавезе у вези са том непокретности.

Позориште лутака Ниш, нема право располагања у смислу Закона о јавној својини, предметном непокретношћу, осим давања дела предметне непокретности у закуп, уз писану сагласност Градоначелника Града Ниша.

**IV** Обавезује се Позориште лутака Ниш, да у року од 8(осам) дана, од дана пријема овог решења приступи закључењу Уговора о преносу права коришћења и управљања на непокретностима у јавној својини Града Ниша, којим ће се ближе регулисати међусобна права и обавезе Града Ниша и Позоришта лутака Ниш.

**V** Oво решење је коначно и исто објавити у „Службеном листу Града Ниша“.

**Број:\_\_\_\_\_\_\_\_\_\_**

**У Нишу,\_\_\_\_\_\_\_2020.године**

**СКУПШТИНА ГРАДА НИША**

**ПРЕДСЕДНИК**

**Мр Раде Рајковић**

**О Б Р А З Л О Ж Е Њ Е**

Позориште лутака Ниш, ул. Булевар др. Зорана Ђинђића број 7 у Нишу, обратило се Секретаријату за имовинско-правне послове Градске управе Града Ниша, захтевом број 1024/19-02 од 16.08.2019.године, за пренос права коришћења на непокретности у јавној својини Града Ниша, згради културе-Позориште лутака, у Нишу, Булевар др. Зорана Ђинђића број 17Б, постојећој на катастарској парцели број 3206 КО Ниш-Ћеле Кула, уписаној у В-лист 1. део листа непокретности број 8660 КО Ниш-Ћеле-Кула, као објекат број 1.

У поступку спроведеном по поднетом захтеву, утврђено је да је право јавне својине Града Ниша уписано на објекту, ближе описаним у ставу I диспозитиву решења, док је на посебним деловима објека- просторима Л1,Л2 и Л3 уписано „Philip Morris operations“ ад Ниш са приватном својином и Република Србија као држалац са јавном својином.

Одредбама члана 18. став 1.Закона о jавној својини (''Службени гласник РС'', број 72/11, 88/13, 105/14,104/2016-др. Закон, 108/2016, 113/17 и 95/2018), прописано је да су носиоци права јавне својине Република Србија, аутономна покрајина и јединица локалне самоуправе, док је ставом 6. истог члана прописано да установе и јавне агенције и друге организације чији је оснивач Република Србија, аутономна покрајина и јединица локалне самоуправе, које немају статус државног органа и организације, органа аутономне покрајине, односно органа јединице локалне самоуправе или јавног предузећа, односно друштва капитала, имају право коришћења на непокретним и покретним стварима у јавној својини, које су им пренете на коришћење.

Чланом 24. Закона о jавној својини (''Службени гласник РС'', број 72/11, 88/13 и 105/14,104/2016-др. Закон, 108/2016, 113/17 и 95/2018), утврђено је да носиоци права коришћења из члана 18. овог закона управљају покретним и непокретним стварима које користе, као и да је управљање стварима у јавној својини у смислу члана 24. став 2. Закона њихово одржавање, обнављање, унапређивање, као и извршавање законских и других обавеза у вези са тим стварима.

Право јавне својине и право коришћења на непокретностима у јавној својини уписују се у јавне књиге о непокретностима и правима на њима, у складу са законом којим се уређује упис права на непокретностима, сагласно члану 25. Закона о јавној својини.

Полазећи од чињенице да је Град Ниш оснивач Позоришта лутака Ниш, на основу Одлуке о оснивању Позоришта лутака Ниш, број 13-11/2011 од 21.01.2011.године (,,Службени лист Града Ниша“ број 2/2011-Пречишћен текст i 115/2016 ) и као и да Позориште лутака Ниш, као установа, у складу са важећим Законом о јавној својини не може бити носилац права јавне својине, а да се истој ради обављања регистроване делатности установе, може пренети право коришћења на непокретним стварима у јавној својини, утврђено је да су испуњени услови прописани чланом 18. Закона о јавној својини и чланом 23. Одлуке о прибављању, располагању и управљању стварима у јавној својини Града Ниша („Сл.лист Града Ниша“, број 5/2018 – пречишћен текст и 26/2018 и 18/2019 ), на основу којих Град Ниш као носилац права јавне својине преноси на неодређено време и без накнаде право коришћења са правом управљања - Позоришту лутака Ниш на непокретности наведеној у ставу I диспозитива овог решења, коју Позориште лутака Ниш користи ради обављања регистроване делатности и на којој је уписано право јавне својине Града Ниша.

Полазећи од напред цитираних одредби Закона о jавној својини и Одлуке о прибављању, располагању и управљању стварима у јавној својини Града Ниша, утврђено је да су испуњени услови за пренос права коришћења на објекту Објекту- згради културе-Позориште лутака у Нишу, ул. Булевар др. Зорана Ђинђића број 7, површине у габариту 991 м2 , постојећи на катастарској парцели број 3206 КО Ниш-Ћеле Кула, уписан у В-лист 1. део листа непокретности број 8660 КО Ниш-Ћеле-Кула, као објекат број 1, без преноса права коришћења на пословном простору уписаном у В- листу 2.део, листа непокретности број 8660 КО Ниш -Ћеле Кула, те је одлучено као у диспозитиву овог решења.

**СЕКРЕТАРИЈАТ**

**ЗА ИМОВИНСКО-ПРАВНЕ ПОСЛОВЕ**

**СЕКРЕТАР**

**Анђелија Стаменковић, дипл.правник**